
APSPRIEDES AR PIEGĀDĀTĀJIEM NOLIKUMS

[bookmark: _Hlk175211463]ATKLĀTAM KONKURSAM
“Asistīvo tehnoloģiju ierīču piegāde”
(identifikācijas Nr.  VIAA 2026/51)

[bookmark: _Hlk175221026]Valsts izglītības aģentūras iepirkuma komisija 2026. gada augustā plāno izsludināt iepirkumu “Asistīvo tehnoloģiju ierīču iegāde”, iepirkumu identifikācijas Nr. VIAA 2026/51 (turpmāk – Iepirkums) un saskaņā ar Publisko iepirkumu likuma 18. panta otro un otro prim daļu rīko rakstisku apspriedi ar piegādātājiem, lai sagatavotu iepirkumu un informētu piegādātājus par plānoto iepirkumu un izvirzītajām prasībām. 
1.Iepirkuma priekšmets.
1.1 [bookmark: _Hlk153379812]Iepirkuma priekšmets ir asistīvo tehnoloģiju ierīču (turpmāk arī – preces) piegāde, atbalsta pakalpojuma sniegšana ierīču  lietošanā,   apmācības ierīču lietošanā un tehniskā apkope saskaņā ar tehnisko specifikāciju. Iepirkuma priekšmets ir  sadalīts 2  daļās. Pretendents nedrīkst iesniegt piedāvājuma variantus. Pretendents var piedalīties abās  iepirkuma daļās.
1.2 Iepirkuma nomenklatūra (CPV kods): otrs kods 2.daļ?
33196200 -2 palīgierīces invalīdiem; 80400000-8, pieaugušo izglītība.
1.3 Iepirkuma rezultātā par katru iepirkuma daļu tiks slēgts  līgums ar  piegādātāju, kura piedāvājums saimnieciski visizdevīgāko piedāvājumu vērtēšanas rezultātā būs ieguvis  lielāko punktu skaitu attiecīgajā iepirkuma daļā un kas nav izslēgts no dalības. 
Paredzamais līguma izpildes laiks: līdz 2027.gada 31.decembrim. 
1.4 Paredzamā līgumcena: līdz EUR  320 000,00 (trīs simti divdesmit tūkstoši euro 00 centi) bez pievienotā vērtības nodokļa divām  iepirkuma daļām. Līgums par pirmo iepirkuma daļu tiks slēgts par  līguma summu līdz EUR 255 000,00 (divi simti piecdesmit pieci tūkstoši euro 00 centi) un par otro iepirkuma daļu līdz EUR 65 000,00  (sešdesmit pieci tūkstoši euro 00 centi). 
1.5 Pasūtītājam nav pienākums pasūtīt preces par visu līguma summu. Pirmā piegāde 1.un 2.iepirkuma daļas precēm veicama divu nedēļu laikā no līguma noslēgšanas brīža.
1.6 Samaksa par preču piegādi un pakalpojumu notiek saskaņā ar līgumu un iesniegto finanšu piedāvājumu  atbilstoši nodevumu nodošanas un pieņemšanas kārtībai   par katru piegādi atsevišķi.
1.7 Garantijas laiks visām piegādātajām precēm ir vismaz 24 (divdesmit četri) mēneši no pieņemšanas-nodošanas akta parakstīšanas brīža, kas apliecina, ka preces ir piegādātas saskaņā ar līguma noteikumiem. 
1.8 Visām Tehniskajā specifikācijā minētajām precēm jābūt jaunām, nelietotām, oriģināliepakojumā.
1.9 Katrai ierīcei tehniskajā specifikācijā ir  noteikts  piegādājamais ierīču skaits pirmajam pasūtījumam. Pārējās ierīces  pasūtītājs  pasūta  pēc nepieciešamības atbilstoši izglītības iestāžu vajadzībām un  pieprasījumam, nosūtot piegādātājam informāciju par   nepieciešamo preču skaitu. 
1.10 Iepirkuma nolikumā tiks norādītas maksimālās vienības cena par katru preci.
1.11 Plānotais Iepirkuma izsludināšanas laiks: 2026.gada  augusts.

2.Apspriedes mērķis: 
Nodrošināt ieinteresēto piegādātāju iespējas iepazīties ar plānotās iepirkuma procedūras pamatnosacījumiem un saņemt ieinteresēto piegādātāju priekšlikumus iepirkuma procedūras dokumentācijas pilnveidei.

3.Apspriedes norise: 
3.1.Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā Iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. 
3.2.Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā un Elektronisko iepirkumu sistēmā (turpmāk – EIS).
3.3.Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi Iepirkuma dokumentācijai, tiek norādīts Paziņojumā par apspriedi un EIS.

4.Ieinteresēto piegādātāju priekšlikumu iesniegšanas kārtība:
4.1. Ieinteresētais piegādātājs priekšlikumus iesniedz EIS Iepirkumu uzraudzības biroja Publikāciju vadības sistēmas paziņojumā un EIS norādītajā priekšlikumu iesniegšanas termiņā.
4.2. Ieinteresētā piegādātāja priekšlikumi sagatavojami konstruktīvi un sniedzot pamatojumu noteiktu precizējumu veikšanai. 

5.Priekšlikumu izskatīšanas kārtība:
5.1.  Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai Iepirkuma dokumentācijā.
5.2. Iepirkuma komisija ieinteresētajam piegādātājam, kurš iesniedzis priekšlikumus Iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai Iepirkuma dokumentācijā.
5.3. Apspriedē saņemtā informācija tiks dokumentēta, sagatavojot apspriedes ziņojumu.

6.Pielikumi:
6.1. 1. pielikums – Tehniskā specifikācija
[bookmark: _Hlk175045284][bookmark: _Hlk175211809]6.2. 2. pielikums – Kvalifikācijas prasības un piedāvājumu vērtēšanas kritēriji

Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!



